Legong

Legong (Balinese: , légong) nopo nga iso bontuk do sayau Bali. Ii nopo nga bontuk sayau di alus tu kiwaa koulalaho gura tunturu om gakod di apangkal om gura isyarat om nogi ekpsresi turos di ekspresif.

Tadon
Legong nopo kanto nga mantad abad ko-19 sabaagi kohiakan diraja. Tumanud legenda, sinumakit o songulun putera raja Sukawati om nooipi duo sumandak sumayau tumanud muzik gamelan. Soira nolingasan, minongulud isio sayau miagal dii montok posolimbahon id realiti. Haro nogi i otumbayaan do tadon nopo do Legong nga mantade sanghyang dedari, iso upacara i popohompit kasagaan kosuangan sunduan tosonong kumaa duo sumandak.Miguel Covarrubias, Island of Bali. Knopf, 1946. Sayahon nogi o Legong ontok karamayan. Nupuan mantad drama sayau Legong nopo nga pinoiliu montok tutumombului.

Susumayau
260px|right|thumb| Two pre-adolescent girls performing Legong dance.
Koubasanan nopo, susumayau legong nopo nga kosumandakan di au po nosukod. Mongimpuun yolo pinludaan di apangkal ontok di kiikiro limo nogi o toun. Susumayau ngaawi nopo dii nga pantangon do ginumuan om koubasanan osiliu yolo sawo do tulun diraja toi ko' saudagar kiharo-haro.Dance and Drama, by Budi Anjarwani, page found 2010-07-30. Koubasanan nopo nga tumingkod yolo sumiliu so susumayau soira kasawo. Sundung do ingkaa, babaino nopo, susumayau Indonesia nopo nga mantad oinsanan taang toun; om poopion (direkodkan) nogi o kosolimbahan tongokusai i mamakai basaan do tondu.

Susuyan
Legong klasik nopo nga poposolimbou piipiro susuyan tradisional. Ii nopo koubasanan nga susuyan do raja Jawa Kosilahon Lasem mantad  Malat, tinimungan piuhangan heroik. Misangod isio miampai raja suai, tapa (toi ko' tabang) di Puteri Rangkesari. Sumawo i Lasem miampai tondu dii, nga araatan isido dau om mumbal do mogidu. Napalid id gouton, nagakom isido di Lasem, i minopokurung dau om linumabus montok sangod korohurionon montok paganakan disido.  Sinangod isido do bangkahak di awakas, ii minonindu kapatayon disio.

Pininsingkanaan o drama dii miampai pantonim di apangkal om kigaya. Ponwoyo o susumayau kotolu i lohowon do condong toi ko' atendan miampai duo susumayau tokoro. Isido no i papatantu adegan, poposolimbou do susumayau ngaawi kumaa di tulun orohian diolo om sumusuhut mingkono sabaagi bangkahak.

Kawo
Miampai tradisional, kiwaa hopod om limo kawo sayau legong i noilaan. Timpu, gura om naratif do minikid kawo nopo nga mogisuai-suai. Soboogian nopo mantad dii, sabaagi poomitanan, milo poindalanon solinaid sanjaam. kawo ngaawi nopo dii nga kaampai no:
 Legong Bapang Sabab
 Legong Jebog
 Legong Kraton
 Legong Kuntir
 Legong Lasem
 Legong Raja Cina
 Legong Semarandana
 Legong Sudasarna

 Galeri 

 Intangai nogi 
Sayau Bali
 Legong: Dance of the Virgins, a 1935 film
 Sayau do Indonesia

Id suang koubasanan ointutunan
Noroitan o Legong id suang "I've Been To Bali Too", single mantad band folk-rock Australia, Redgum, mantad album diolo ontok 1984 ii no Frontline.

Sukuon

Noputan Labus

Legong Keraton
Legong dance
Tari Legong Lasem part 1

Kategori:Koubasanan Bali
Kategori:sayau do Bali